डॉक सारांशित करण्यासाठी: अमोल कोल्हे

1. माझी जात विचारू नका, मी छत्रपतींचा मावळा-अमोल कोल्हे

"माझी जात विचारू नका, मी छत्रपतींचा मावळा आहे," असं अभिनेते अमोल कोल्हे यांनी म्हटलं आहे. न्यूज 18 लोकमतनं ही बातमी दिली आहे.

छत्रपतींचा मावळा हीच माझी जात आहे, असंही कोल्हे यांनी म्हटलं आहे. ते जुन्नरच्या दौऱ्यावर असताना बोलत होते. 

राष्ट्रवादी काँग्रेस अमोल कोल्हेंना मराठा म्हणून नाही, तर मावळा म्हणून निवडणुकांच्या मैदानात उतरवत आहे, असं वक्तव्य शिवसेना खासदार शिवाजीराव अढळराव पाटील यांनी केलं होतं. त्यावर उत्तर देताना अमोल कोल्हे यांनी माझी जात विचारू नका मी शिवरायांचा मावळा आहे, असं म्हटलं आहे.

"सर्जिकल स्ट्राईक नेमका कधी झाला, ते माहित नाही पण पेट्रोल डिझेलची दरवाढ मात्र नक्की झाली," असंही कोल्हे यांनी म्हटलं आहे.

अभिनेते अमोल कोल्हे यांनी नुकताच राष्ट्रवादी काँग्रेसमध्ये प्रवेश केला आहे. 

2. सोलापूर विद्यापीठाला अहिल्याबाई होळकरांचे नाव

सोलापूर विद्यापीठाचा नामविस्तार झाला असून विद्यापीठाला अहिल्याबाई होळकरांचं नाव देण्यावर शिक्कामोर्तब झालं आहे. मंत्रिमंडळाच्या बैठकीत हा निर्णय घेण्यात आला आहे. लोकसत्तानं ही बातमी दिली आहे. 

सोलापूर विद्यापीठाचं नाव आता 'पुण्यश्लोक अहिल्याबाई होळकर सोलापूर विद्यापीठ, सोलापूर' असं करण्यात आलं आहे. 

मात्र, त्यामुळे विद्यापीठाला ग्रामदैवत सिद्धेश्वर महाराज यांचं नाव देण्याचा विषय मागे पडला आहे. यासाठी शिव विरशैव संघटनेने राज्यभरात आंदोलन छेडलं होतं.

3. नांदेड, बारामती, माढासह 22 जागा द्या - वंचित बहुजन आघाडी

"भारिपने ज्या 22 जागा जाहीर केल्यात, त्या 22 जागा हव्यात," असं वंचित बहुजन आघाडीचे नेते लक्ष्मण माने यांनी म्हटलं आहे. टीव्ही9 मराठीनं ही बातमी दिली आहे.

"भारिपने ज्या 22 जागा जाहीर केल्यात, त्या 22 जागा हव्यात. त्यात मागेपुढे होऊ शकतं, पण आम्हाला जास्तीत जास्त जागा हव्यात. प्रकाश आंबेडकर आणि काँग्रेस अध्यक्ष राहुल गांधी यांची भेट होईल का माहित नाही. पण वंचित बहुजन आघाडीची जास्तीत जास्त जागांची मागणी आहे," असं वंचित बहुजन आघाडीचे नेते लक्ष्मण माने यांनी आघाडीच्या नेत्यांसोबत बैठकीनंतर म्हटलं आहे.

"भारिपने मागितलेल्या 22 जागांमध्ये नांदेड, बारामती आणि माढा यांचाही समावेश आहे. प्रकाश आंबेडकरांना सोबत घेण्याची आमची मनापासून इच्छा आहे. त्यांना अजूनही विनंती करु. त्यांनी या तीन जागा मागितल्या...\nडॉक सारख्याच भाषेत सारांश:
आज सकाळी वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 मोठ्या बातम्या थोडक्यात पाहूया.